CELEX: 32014R1013
Language: hu
Date: 2014-09-26 00:00:00
Title: A Tanács 1013/2014/EU végrehajtási rendelete ( 2014. szeptember 26. ) a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról

27.9.2014   
            
            
               HU
            
            
               Az Európai Unió Hivatalos Lapja
            
            
               L 283/9
            
         A TANÁCS 1013/2014/EU VÉGREHAJTÁSI RENDELETE
   (2014. szeptember 26.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
   mivel:
   
               (1)
            
            
               A Tanács 2012. január 18-án elfogadta a 36/2012/EU rendeletet.
            
         
               (2)
            
            
               Az Európai Unió Bírósága a T-572/11. sz. ügyben 2014. július 16-án hozott ítéletével megsemmisítette a Tanács azon határozatát, melynek értelmében Samir Hassan felkerült a korlátozó intézkedések hatálya alá tartozó személyeknek és szervezeteknek a 36/2013/EU rendelet II. mellékletében foglalt jegyzékére.
            
         
               (3)
            
            
               Samir Hassant új indokolás alapján ismét fel kell venni a korlátozó intézkedések hatálya alá tartozó személyeknek és szervezeteknek a 36/2013/EU rendelet II. mellékletében foglalt jegyzékébe.
            
         
               (4)
            
            
               Ezenfelül a 36/2012/EU rendelet II. mellékletében foglalt jegyzékben szereplő két szervezetre vonatkozó adatokat naprakésszé kell tenni.
            
         
               (5)
            
            
               A 36/2012/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 36/2012/EU rendelet II. melléklete az e rendelet mellékletében meghatározottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 26-án.
      
         
            a Tanács részéről
         
         
            az elnök
         
         S. GOZI
      
   
   
      (1)  HL L 16., 2012.1.19., 1. o.
   
   
      MELLÉKLET
      
                  1.
               
               
                  A természetes és jogi személyeknek a 36/2012/EU rendelet II. melléklete A. szakaszában foglalt jegyzéke a következő személlyel egészül ki.
                  
                               
                           
                           
                              Név
                           
                           
                              Azonosító adatok
                           
                           
                              A jegyzékbe vétel okai
                           
                           
                              A jegyzékbe vétel időpontja
                           
                        
                              „48.
                           
                           Samir (
                                 ) Hassan (
                                 )
                           
                               
                           
                           
                              Samir Hassan prominens üzletember, aki közel áll a szíriai rezsim kulcsfontosságú szereplőihez, például Rami Makhloufhoz és Issam Anboubához; Khodr Orfali gazdasági miniszter által történt kinevezését követően 2014 márciusa óta ő tölti be a Kétoldalú Üzleti Tanácsok Oroszországért felelős alelnöki tisztségét. Ezen felül készpénzadományokkal támogatja a rezsim háborús törekvéseit. Samir Hassan tehát kapcsolatban van a rezsimből hasznot húzó vagy azt támogató személyekkel, és ő maga is támogatja a szíriai rezsimet, illetve annak haszonélvezője.
                           
                           
                              2014.9.27.”
                           
                        
            
                  2.
               
               
                  Az alábbi szervezetekre vonatkozó, a 36/2012/EU rendelet II. melléklete B. szakaszában szereplő bejegyzések helyébe a következő bejegyzések lépnek:
                  
                               
                           
                           
                              Név
                           
                           
                              Azonosító adatok
                           
                           
                              A jegyzékbe vétel okai
                           
                           
                              A jegyzékbe vétel időpontja
                           
                        
                              „54.
                           
                           
                              Overseas Petroleum Trading
                              más néven »Overseas Petroleum Trading SAL (Off-Shore)«
                              más néven »Overseas Petroleum Company«
                           
                           
                              Dunant Street, Snoubra Sector, Bejrút, Libanon
                           
                           
                              Titkos olajszállításokat szervez a szíriai rezsim részére, ezzel támogatást nyújt a szíriai rezsim számára és annak haszonélvezője is egyben.
                           
                           
                              2014.7.23.
                           
                        
                              55.
                           
                           
                              Tri Ocean Trading más néven »Tri-Ocean Energy«
                           
                           
                              35b Saray El Maadi Tower, Corniche El Nile, Cairo, Egypt, Postal Code 11431 P.O. Box: 1313 Maadi
                           
                           
                              Titkos olajszállításokat szervez a szíriai rezsim részére, ezzel támogatást nyújt a szíriai rezsim számára és annak haszonélvezője is egyben.
                           
                           
                              2014.7.23.”